Parlamentul  României

Camera Deputaţilor

Comisia pentru muncă şi protecţie socială

Nr.27/343/27 iunie 2007
RAPORT DE ÎNLOCUIRE
asupra propunerii legislative pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale
1. În conformitate cu prevederile art.70 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Pl.x 331 din 26 iunie 2007, cu reexaminarea propunerii legislative pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale.
Propunerea legislativă are ca obiect de reglementare înlăturarea plafonării veniturilor pentru care se poate realiza asigurarea, baza de calcul pentru plata asigurărilor sociale de stat urmând să se stabilească la nivelul salariului lunar brut realizat. De asemenea, iniţiativa legislativă vizează creşterea valorii punctului de pensie de la 30-50% la 45-55% din salariul mediu brut utilizat la fundamentarea bugetului asigurărilor sociale de stat, iar în cazul ţăranilor din cadrul fostelor unităţi agricole cooperatiste şi al celor cu gospodărie individuală din zonele necooperativizate creşterea punctajului anual pentru fiecare an util realizat de la 0,25 la 0,50 puncte. Totodată, iniţiativa vizează modificarea art.74 din Legea nr.19/2000 în sensul ca toţi pensionarii urmaşi să beneficieze şi de un ajutor lunar de 25% din nivelul pensiei soţului decedat.
Comisia propune Plenului Camerei Deputaţilor aprobarea propunerii legislative pentru a asigura o creşterea reală a pensiilor şi asigurarea unui trai decent pentru toţi pensionarii din România.
2. Propunerea legislativă face parte din categoria legilor organice, conform prevederilor art.73 alin.(3)  din Constituţia României, republicată.

3. La dezbaterile care au avut loc în şedinţa comisiei din 27 iunie 2007 au participat, în conformitate cu prevederile art.55 din Regulamentul Camerei Deputaţilor, republicat:
· dl Paul Păcuraru – Ministrul Muncii Familiei şi Egalităţii de Şanse

· dl Varujan Vozganian – Ministrul Economiei şi Finanţelor
· d-na Denisa Pătraşcu – Secretar de Stat, Ministerul Muncii, Familiei şi Egalităţii de Şanse

· d-na Georgeta Bratu – director, Ministerul Muncii, Familiei şi Egalităţii de Şanse

· d-na Cecilia Sebe – consilier, Ministerul Muncii, Familiei şi Egalităţii de Şanse.

4. La lucrările comisiei au fost prezenţi 16 deputaţi, din totalul de 18 membri ai comisiei.

Raportul comisiei a fost adoptat cu 15 voturi pentru şi o abţinere.

5. Propunerea legislativă a fost respinsă de Senat în şedinţa din 26 aprilie 2007.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterilor, Comisia propune admiterea cu modificări a propunerii legislative, după cum urmează: 

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text act normativ de bază
	Text proiect de modificare şi/sau completare
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3
	4

	1
	__
	Titlul legii

Lege pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale


	Lege pentru modificarea Legii nr.19/2000 privind sistemul public de pensii şi alte drepturi de asigurări sociale

Autori: d-nii deputaţi Ioan Cindrea, Filonaş Chiş, Pavel Todoran, Marian Sârbu şi Irinel Stativă

	Pentru respectarea normelor de tehnică legislativă, având în vedere că prin iniţiativa legislativă se propune doar modificarea textului iniţial al legii.



	2
	__
	Articol unic. – Legea nr.19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr.140 din 1 aprilie 2000, cu modificările şi completările ulterioare, se modifică şi se completează după cum urmează:


	Articolul I. – Legea nr.19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr.140 din 1 aprilie 2000, cu modificările şi completările ulterioare, se modifică după cum urmează:

Autori: d-nii deputaţi Ioan Cindrea, Filonaş Chiş, Pavel Todoran, Marian Sârbu şi Irinel Stativă

	Pentru respectarea normelor de tehnică legislativă, având în vedere că prin iniţiativa legislativă se propune doar modificarea textului iniţial al legii.



	3
	Art.5, pct.IV

IV. persoanele care realizează un venit brut pe an calendaristic, echivalent cu cel puţin 3 salarii medii brute, şi care se află în una dintre situaţiile următoare:

a) asociat unic, asociaţi, comanditari sau acţionari;
b) administratori sau manageri care au încheiat contract de administrare sau de management;
c) membri ai asociaţiei familiale;

d) persoane autorizate să desfăşoare activităţi independente;

e) persoane angajate în instituţii internaţionale, dacă nu sunt asiguraţii acestora;

f) alte persoane care realizează venituri din activităţi profesionale;

	1. Articolul 5 pct.IV va avea următorul cuprins:

“Persoanele care se află în una dintre situaţiile următoare:
a) asociat unic, asociaţi, comanditari şi acţionari;
b) administratori sau manageri care au încheiat contract de asigurare sau de management;
c) membri ai asociaţiei familiale;

d) persoane autorizate să desfăşoare activităţi independente;

e) persoane angajate în instituţii internaţionale, dacă nu sunt asiguraţii acestora;

f) alte persoane care realizează venituri din activităţi profesionale;”

	1. La articolul 5 alineatul (1), preambul punctului IV va avea următorul cuprins:
“IV. persoanele care se află în una dintre situaţiile următoare:
Autori: d-nii deputaţi Ioan Cindrea, Filonaş Chiş, Pavel Todoran, Marian Sârbu şi Irinel Stativă


	Pentru respectarea normelor de tehnică legislativă, în ceea ce priveşte identificarea corectă a textului care se modifică.

Se menţine textul din Legea nr.19/2000 întrucât formularea este mai bună, din punct de vedere juridic. 


	4
	Art.5, alin.(2)

(2) Se pot asigura în sistemul public, pe bază de contract de asigurare socială, în condiţiile prezentei legi, persoanele care nu se regăsesc în situaţiile prevăzute la alin. (1), cele care nu se află în plata unor prestaţii de asigurări sociale în sistemul public, cele care nu se regăsesc în situaţiile de la art.38 alin.(1) lit.b) şi c), precum şi cele care nu sunt asigurate în alte sisteme de asigurări sociale, neintegrate în sistemul public.

	2. Articolul 5 pct.V alin.(2) va avea următorul cuprins:

“Se pot asigura în sistemul public, pe bază de contract de asigurare socială, în condiţiile prezentei legi, persoanele care se regăsesc în situaţiile prevăzute la alin.(1) şi care doresc să-şi completeze venitul asigurat, precum şi alte persoane care nu se regăsesc în situaţiile prevăzute la alin.(1) şi care nu se află în plata unor prestaţii de asiguări sociale în sistemul public de pensii.”
	2. La articolul 5, alineatul (2) va avea următorul cuprins:

“(2) Se pot asigura în sistemul public, pe bază de contract de asigurare socială, în condiţiile prezentei legi, persoanele care se regăsesc în situaţiile prevăzute la alin.(1) şi care doresc să-şi completeze venitul asigurat, precum şi alte persoane care nu se regăsesc în situaţiile prevăzute la alin.(1) şi care nu se află în plata unor prestaţii de asiguări sociale în sistemul public de pensii.”
Autori: d-nii deputaţi Ioan Cindrea, Filonaş Chiş, Pavel Todoran, Marian Sârbu şi Irinel Stativă


	Pentru respectarea normelor de tehnică legislativă, în ceea ce priveşte identificarea corectă a textului care se modifică.

	5
	Art.23, alin.(3)

(3) Baza de calcul prevăzută la alin.(1) şi (2) nu poate depăşi plafonul a de 5 ori salariul mediu brut.


	3. Articolul 23 alin.(3) va avea următorul cuprins:
“Baza de calcul prevăzută la alin.(1) şi (2) să fie la nivelul salariului brut realizat lunar.”

	3. La articolul 23, alineatul (3) va avea următorul cuprins:

“(3) Baza de calcul prevăzută la alin.(1) şi (2) este venitul brut realizat lunar.”

Autori: d-nii deputaţi Ioan Cindrea, Filonaş Chiş, Pavel Todoran, Marian Sârbu şi Irinel Stativă
	Pentru respectarea normelor de tehnică legislativă.
Pentru imperativitatea textului.

	6
	Art.482, alin.(2)

(2) Reducerea vârstei prevăzute la alin.(1) nu poate fi cumulată cu o altă reducere prevăzută de prezenta lege sau de legile speciale. Vârsta de pensionare redusă conform alin.(1) nu poate fi mai mică de 55 de ani.

	4. Articolul 482 alin.(2) va avea următorul cuprins:

“Reducerea vârstei prevăzute la alin.(1) poate fi cumulată cu o altă reducere prevăzută de prezenta lege sau de legile speciale.”
	Se elimină.
Autori: d-nii deputaţi Ioan Cindrea, Filonaş Chiş, Pavel Todoran, Marian Sârbu şi Irinel Stativă


	Pentru concordanţă cu prevederile  Directivei Consiliului 79/7/CEEdin 19 decembrie 1978 privind aplicarea progresivă a principiului egalităţii de tratament între bărbaţi şi femei în domeniul securităţii sociale.


	7
	Art.49, alin.(4)

(4) La împlinirea vârstelor standard de pensionare prevăzute de prezenta lege pensia anticipată devine pensie pentru limită de vârstă şi se recalculează prin adăugarea perioadelor asimilate şi a eventualelor stagii de cotizare realizate în perioada de anticipare.

	5. Articolul 49 alin.(4) va avea următorul cuprins:

“La data îndeplinirii condiţiilor pentru a beneficia de pensie pentru limită de vârstă, în conformitate cu articolele 42, 48 şi art.482, pensia anticipată devine pensie pentru limită de vârstă şi se recalculează prin adăugarea perioadelor asimilate şi a eventualelor stagii de cotizare realizate în perioada de anticipare, trecerea la pensia pentru limită de vârstă făcându-se la cerere.”

	4. La articolul 49, alineatul (4) va avea următorul cuprins:

“(4) La data îndeplinirii condiţiilor pentru a beneficia de pensie pentru limită de vârstă, în conformitate cu prevederile art.42, pensia anticipată devine pensie pentru limită de vârstă şi se recalculează prin adăugarea perioadelor asimilate şi a eventualelor stagii de cotizare realizate în perioada de anticipare, trecerea la pensia pentru limită de vârstă făcându-se la cerere.”
Autori: d-nii deputaţi Ioan Cindrea, Filonaş Chiş, Pavel Todoran, Marian Sârbu şi Irinel Stativă

	Pentru respectarea normelor de tehnică legislativă.

şi pentru concordanţă cu prevederile Directivei Consiliului 79/7/CEEdin 19 decembrie 1978 privind aplicarea progresivă a principiului egalităţii de tratament între bărbaţi şi femei în domeniul securităţii sociale.


	8
	Art.52. - La împlinirea vârstelor standard de pensionare prevăzute de prezenta lege pensia anticipată parţială devine pensie pentru limită de vârstă şi se recalculează prin eliminarea diminuării prevăzute la art.50 alin.(2) şi prin adăugarea perioadelor asimilate şi a eventualelor stagii de cotizare realizate în perioada de anticipare.

	6. Articolul 52 va avea următorul cuprins:
“La data îndeplinirii condiţiilor pentru a beneficia de pensie pentru limită de vârstă, în conformitate cu articolele 42, 48 şi art.482, pensia anticipată parţială devine pensie pentru limită de vârstă şi se recalculează prin eliminarea diminuării prevăzute la art.50 alin.(2) şi prin adăugarea perioadelor asimilate şi a eventualelor stagii de cotizare realizate în perioada de anticipare trecerea la pensia pentru limită de vârstă făcându-se la cerere.”

	5. Articolul 52 va avea următorul cuprins:
“Art.52. - La data îndeplinirii condiţiilor pentru a beneficia de pensie pentru limită de vârstă, în conformitate cu prevederile art.42,  pensia anticipată parţială devine pensie pentru limită de vârstă şi se recalculează prin eliminarea diminuării prevăzute la art.50 alin.(2) şi prin adăugarea perioadelor asimilate şi a eventualelor stagii de cotizare realizate în perioada de anticipare, trecerea la pensia pentru limită de vârstă făcându-se la cerere.”
Autori: d-nii deputaţi Ioan Cindrea, Filonaş Chiş, Pavel Todoran, Marian Sârbu şi Irinel Stativă


	Pentru respectarea normelor de tehnică legislativă.şi pentru concordanţă cu prevederile  Directivei Consiliului 79/7/CEEdin 19 decembrie 1978 privind aplicarea progresivă a principiului egalităţii de tratament între bărbaţi şi femei în domeniul securităţii sociale.


	9
	Art.59, alin.(1)

Art.59. – (1) La stabilirea pensiei de invaliditate asiguraţilor li se acordă un stagiu potenţial, determinat ca diferenţă între stagiul complet de cotizare şi stagiul de cotizare realizat efectiv până la data încadrării într-un grad de invaliditate.


	7. Articolul 59 alin.(1) se abrogă.
	Se elimină.
Autori: d-nii deputaţi Ioan Cindrea, Filonaş Chiş, Pavel Todoran, Marian Sârbu şi Irinel Stativă


	S-a considerat necesară menţinerea textului din Legea nr.19/2000.

	10
	Art.67, alin.(1)

Art.67. – (1) Soţul supravieţuitor are dreptul la pensie de urmaş pe tot timpul vieţii, la împlinirea vârstei standard de pensionare, dacă durata căsătoriei a fost de cel puţin 15 ani.


	8. Articolul 67 alin.(1) va avea următorul cuprins:

“Soţul supravieţuitor are dreptul la pensie de urmaş pe tot timpul vieţii, la împlinirea vârstei standard de pensionare sau la împlinirea condiţiilor pentru acordarea pensiei pentru limită de vârstă, conform art.482 alin.(1) dacă durata căsătoriei a fost de cel puţin 15 ani.”


	Se elimină.
Autori: d-nii deputaţi Ioan Cindrea, Filonaş Chiş, Pavel Todoran, Marian Sârbu şi Irinel Stativă


	Pentru concordanţă cu prevederile  Directivei Consiliului 79/7/CEEdin 19 decembrie 1978 privind aplicarea progresivă a principiului egalităţii de tratament între bărbaţi şi femei în domeniul securităţii sociale.


	11
	Art.71, alin.(2)

(2) Cuantumul pensiei de urmaş se stabileşte în condiţiile art.76, prin aplicarea unui procent asupra punctajului mediu anual realizat de susţinător, aferent pensiei prevăzute la alin.(1) lit.a) şi b), în funcţie de numărul urmaşilor îndreptăţiţi, astfel:

a) pentru un singur urmaş - 50%;

b) pentru 2 urmaşi - 75%;

c) pentru 3 sau mai mulţi urmaşi - 100% .


	9. Articolul 71 alin.(2) va avea următorul cuprins:

“Cuantumul pensiei de urmaş se stabileşte în condiţiile art.76, prin aplicarea unui procent asupra punctajului mediu anual realizat de susţinător, aferent pensiei prevăzute la alin.(1) lit.a) şi b), în funcţie de numărul urmaşilor îndreptăţiţi, astfel:

a) pentru un singur urmaş - 50%;

b) pentru 2 urmaşi - 75%;

c) pentru 3 sau mai mulţi urmaşi - 100% .
Aplicarea procentelor să se realizeze asupra pensiei aflate în plată, în cazul în care cuantumul pensiei aflat în plată este mai mare decât cuantumul pensiei aferent punctajului mediu anual recalculat.”

	Se elimină.
Autori: d-nii deputaţi Ioan Cindrea, Filonaş Chiş, Pavel Todoran, Marian Sârbu şi Irinel Stativă


	Propunerea este inaplicabila datorită recalculării efectuate potrivit OUG nr.4/2005


	12
	Art.74. - Soţul supravieţuitor care are dreptul la o pensie proprie şi îndeplineşte condiţiile prevăzute de lege pentru obţinerea pensiei de urmaş după soţul decedat poate opta pentru cea mai avantajoasă pensie.


	10. Articolul 74 va avea următorul cuprins:

“Soţul supravieţuitor care are dreptul la o pensie proprie şi îndeplineşte condiţiile prevăzute de lege pentru obţinerea pensiei de urmaş după soţul decedat va beneficia de menţinerea pensiei proprii şi acordarea unui ajutor lunar de 25% din nivelul pensiei soţului decedat.”


	Se elimină.
Autori: d-nii deputaţi Ioan Cindrea, Filonaş Chiş, Pavel Todoran, Marian Sârbu şi Irinel Stativă


	S-a considerat necesară menţinerea textului din Legea nr.19/2000 întrucât prin textul propus este desfiinţat dreptul soţului supravieţuitor de a opta pentru pensia de urmaş, în cazul în care cuantumul acesteia este mai mare decât cuantumul pensiei proprii.

Prin referirea la acordarea unui ajutor lunar de 25% din nivelul pensiei soţului decedat s-ar crea un paralelism legislativ cu prevederile Legii nr.578/2004 privind acordarea unui ajutor lunar pentru soţul supravieţuitor.



	13
	Art.78, alin.(4)

(4) Punctajul asiguratului, stabilit conform alin. (1) şi (2), nu poate fi mai mare de 5 puncte într-un an calendaristic.

	11. Articolul 78 alin.(4) va avea următorul cuprins:

“Punctajul asiguratului, stabilit conform alin.(1) şi (2) se calculează la nivelul veniturilor brute realizate pentru care s-au plătit contribuţii de asigurări sociale.”


	6. La articolul 78, alineatul (4) va avea următorul cuprins:

“(4) Punctajul asiguratului, stabilit conform prevederilor alin.(1) şi (2) se calculează la nivelul veniturilor brute realizate pentru care s-au plătit contribuţii de asigurări sociale.”
Autori: d-nii deputaţi Ioan Cindrea, Filonaş Chiş, Pavel Todoran, Marian Sârbu şi Irinel Stativă


	Pentru respectarea normelor de tehnică legislativă şi claritatea exprimării.

	14
	Art.80, alin.(3)

(3) Valoarea punctului de pensie, determinată conform prevederilor alin.(1) sau (2), nu poate fi mai mică de 30% şi mai mare de 50% din salariul mediu brut utilizat la fundamentarea bugetului asigurărilor sociale de stat.


	12. Articolul 80 alin.(3) va avea următorul cuprins:

“Valoarea punctului de pensie, determinată conform prevederilor alin.(1) sau (2), nu poate fi mai mică de 45% şi mai mare de 55% din salariul mediu brut utilizat la fundamentarea bugetului asigurărilor sociale de stat.” 

	7. La articolul 80, alineatul (3) va avea următorul cuprins:

“(3) Valoarea punctului de pensie, determinată conform prevederilor alin.(1) sau (2), nu poate fi mai mică de 37,5% din salariul mediu brut utilizat la fundamentarea bugetului asigurărilor sociale de stat, începând cu 1 ianuarie 2008, respectiv de 45% din salariul mediu brut utilizat la fundamentarea bugetului asigurărilor sociale de stat, începând cu 01.01.2009.”

Autori: d-nii deputaţi Ioan Cindrea, Filonaş Chiş, Pavel Todoran, Marian Sârbu şi Irinel Stativă


	Pentru respectarea normelor de tehnică legislativă. Şi pentru susţinere financiară.

	15
	Art.86, alin.(1)

Art.86. – (1) Admiterea sau respingerea cererii de pensionare se face prin decizie emisă de casa teritorială de pensii în termen de 30 de zile de la data depunerii cererii.


	13. Articolul 86 alin.(1) va avea următorul cuprins:

“Admiterea sau respingerea cererii de pensionare se face prin decizie emisă de casa teritorială de pensii în termen de 45 de zile de la data depunerii cererii.”
	8. La articolul 86, alineatul (1) va avea următorul cuprins:

“Art.86. – (1) Admiterea sau respingerea cererii de pensionare se face prin decizie emisă de casa teritorială de pensii în termen de 45 de zile de la data depunerii cererii.”
Autori: d-nii deputaţi Filonaş Chiş, Pavel Todoran, Marian Sârbu şi Irinel Stativă


	Pentru respectarea normelor de tehnică legislativă.

	16
	Art.162, alin.(2)

(2) Punctajul anual pentru fiecare an util realizat în cadrul fostelor unităţi agricole cooperatiste, precum şi pentru fiecare an de contribuţie realizat de ţăranii cu gospodărie individuală din zonele necooperativizate, până la data intrării în vigoare a Legii nr. 80/1992, republicată, cu modificările ulterioare, reprezintă 0,25 puncte.

	14. Articolul 162 alin.(2) va avea următorul cuprins:

“Punctajul anual pentru fiecare an util realizat în cadrul fostelor unităţi agricole cooperatiste, precum şi pentru fiecare an de contribuţie, realizat de ţăranii cu gospodărie individuală din zonele necooperativizate, până la data intrării în vigoare a Legii nr.80/1992, republicată, cu modificările ulterioare, reprezintă 0,50 puncte.”

	9. La articolul 162, alineatul (2) va avea următorul cuprins:

“(2) Începând cu 1 septembrie 2007, punctajul anual pentru fiecare an util realizat în cadrul fostelor unităţi agricole cooperatiste, precum şi pentru fiecare an de contribuţie, realizat de ţăranii cu gospodărie individuală din zonele necooperativizate, până la data intrării în vigoare a Legii nr.80/1992, republicată, cu modificările ulterioare, reprezintă 0,57255 puncte.”
Autori: d-nii deputaţi Ioan Cindrea, Filonaş Chiş, Pavel Todoran, Marian Sârbu şi Irinel Stativă
	Pentru respectarea normelor de tehnică legislativă.şi pentru aducerea punctajului pentru activitatea depusă în agricultură la nivelul punctajelor pentru persoanele care au pensii numai din agricultură

	17
	Art.1671, alin.(1)

Art.1671. – (1) Într-un interval de 5 ani de la data intrării în vigoare a prezentei legi persoanele care au desfăşurat activităţi încadrate în grupa I de muncă, conform legislaţiei anterioare, pot solicita pensie pentru limită de vârstă cu reducerea vârstelor standard de pensionare, conform tabelului nr. 4.

TABELUL Nr. 4

............................................................
	15. Articolul 1671 alin.(1) va avea următorul cuprins:

“Într-un interval de 10 ani de la data intrării în vigoare a prezentei legi persoanele care au desfăşurat activităţi încadrate în grupa I de muncă, conform legislaţiei anterioare, pot solicita pensie pentru limită de vârstă cu reducerea vârstelor standard de pensionare, conform tabelului nr. 4.”
	10. La articolul 1671, alineatul (1) va avea următorul cuprins:

“Art.1671. – (1) Într-un interval de 10 ani de la data intrării în vigoare a prezentei legi persoanele care au desfăşurat activităţi încadrate în grupa I de muncă, conform legislaţiei anterioare, pot solicita pensie pentru limită de vârstă cu reducerea vârstelor standard de pensionare, conform tabelului nr. 4.
.........................................................”
Autori: d-nii deputaţi Ioan Cindrea, Filonaş Chiş, Pavel Todoran, Marian Sârbu şi Irinel Stativă

	Pentru respectarea normelor de tehnică legislativă.

	18
	-
	-
	Articolul II.- Prevederile art. 162 alin(2) din prezenta lege se aplică şi persoanelor ale căror drepturi de pensie nu au fost majorate conform prevederilor Ordonanţei de urgenţă a Guvernului nr. 67/2003 privind majorarea pensiilor din sistemul public provenite din sistemul asigurărilor sociale al agricultorilor, aprobată prin Legea nr. 383/2003.
Autori: d-nii deputaţi Ioan Cindrea, Filonaş Chiş, Pavel Todoran, Marian Sârbu şi Irinel Stativă
	Pentru egalitate de tratament între persoanele care au lucrat în agricultură.


II. Amendamente respinse

În cursul dezbaterii, Comisia a respins următorul amendament:
	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională


	0
	1
	2
	3
	4

	1
	Art.80, alin.(3)

(3) Valoarea punctului de pensie, determinată conform prevederilor alin.(1) sau (2), nu poate fi mai mică de 30% şi mai mare de 50% din salariul mediu brut utilizat la fundamentarea bugetului asigurărilor sociale de stat.


	Domnii deputaţi Stelian Duţu şi Valentin Adrian Iliescu propun reformularea textului după cum urmează:
Art.80, alin.(3)

(3) Valoarea punctului de pensie, determinată conform prevederilor alin.(1) sau (2), nu poate fi mai mică de 33,5% începând cu data de 1 septembrie 2007 şi de 37,5% de la 1 ianuarie 2008 şi de 45% de la 1 ianuarie 2009 din salariul mediu brut utilizat la fundamentarea bugetului asigurărilor sociale de stat.


	a) Argumente pentru susţinere

Necesitatea obiectivă de creştere a valorii pensiilor. 
b) Argumente pentru respingere:

Comisia a hotărât adoptarea unui text sustenabil din punct de vedere financiar.
	Camera Deputaţilor

	2
	Art.80, alin.(3)

(3) Valoarea punctului de pensie, determinată conform prevederilor alin.(1) sau (2), nu poate fi mai mică de 30% şi mai mare de 50% din salariul mediu brut utilizat la fundamentarea bugetului asigurărilor sociale de stat.


	Domnul deputat Andrei Gerea propune reformularea textului după cum urmează:

Art.80, alin.(3)

(3) Valoarea punctului de pensie, determinată conform prevederilor alin.(1) sau (2), nu poate fi mai mică de 30,5% de la 1 ianuarie 2008, de 37,5% de la 1 ianuarie 2008 şi de 45% de la 1 ianuarie 2009 din salariul mediu brut utilizat la fundamentarea bugetului asigurărilor sociale de stat.


	a) Argumente pentru susţinere

Conform calculelor realizate împreună cu reprezentanţii Guvernului.
b) Argumente pentru respingere:

Comisia a hotărât adoptarea unei soluţii favorabile pensionarilor..
	Camera Deputaţilor



Comisia propune aprobarea proiectului în forma propusă în raport, cu 15 voturi pentru, şi o abţinere.

PREŞEDINTE,




SECRETAR,








Gheorghe Barbu




Kerekes Károly 
Întocmit, 

Consilier Elena ANGHEL

